### Beslutning

Godkendt.

### Sagsfremstilling

## Resume og sagens baggrund

Kalundborg Kommune har genoptaget arbejdet med at færdiggøre en vandforsyningsplan for hele Kommunen, som skal sikre en robust vandforsyning, der kan forsyne kommunens borgere og erhvervsliv. I den forbindelse er det blevet tydeliggjort at grundvandsressourcen i Kalundborg Kommune er udfordret, det er derfor nødvendigt at foretage en prioritering i forhold til anvendelsen.

## Indstillinger

Chefen for Plan, Byg og Miljø indstiller, at foreslående prioritering af grundvandsressourcen følges ved tilladelser til vandindvinding efter Vandforsyningsloven.

## Behandling

Teknik- og Miljøudvalget.

## Sagsfremstilling

Kvaliteten af drikkevand har afgørende betydning for vores sundhed. Alle skal derfor sikres adgang til en stabil forsyning med tilstrækkelige mængder af drikkevand af god kvalitet, baseret på u-forurenet grundvand.

Vandindvindingen skal foregå, så der ikke sker en uhensigtsmæssig påvirkning af grundvandsressourcen til skade for grundvandskvaliteten, vådområder og naturen.

Prognosen (se bilag 1) for udviklingen i vandbehovet i [adresse] område, viser at der i nær fremtid kan blive udfordringer med at opfylde behovet for grundvand.

Alle ansøgninger om vandindvindingstilladelser behandles ud fra en konkret vurdering. I vurderingen indgår bl.a. hensynet til målsætninger for vandløb, søer og grundvandsforekomster, samt hensynet til den øvrige våde natur.

I områder, hvor vandressourcen ikke er tilstrækkelig til at tilgodese alle behov, ønsker kommune at prioritere således:

1. Vand til befolkningens almindelige vandforsyning, nu og i fremtiden.
2. Vand til opretholdelse af en miljømæssig acceptabel vandføring og vandstand i vandløb, søer og vådområder.
3. Vand til erhverv tilsluttet almen vandforsyning.
4. Vand til andre formål, herunder vandforsyning til markvanding og erhvervsformål, hvortil der ikke stilles krav om drikkevandskvalitet.

Der skal sikres en opretholdelse af en miljømæssig acceptabel vandføring og vandstand i vandløb, vandudskiftning og opretholdelse af vandstand i søer og vandafhængige terrestriske naturtyper i overensstemmelse med vandområdeplanens målsætninger.

Vandindvinding til markvanding foregår oftest primært fra de øvre grundvandsmagasiner. Indvindingen kan dog over en længere periode påvirke dannelsen af grundvand i de dybere lag, hvor drikkevandet typisk hentes fra og markvanding kan derfor på længere sigt påvirke drikkevandsressourcen.

Der er et øget fokus på og initiativer i gang med henblik på genbrug af vand og benyttelse af vand uden drikkevandskvalitet som erstatning for dele af vandforbruget i erhvervet.

## Økonomiske konsekvenser

Ingen.